section_heading: Radnja
paragraph_text: Po dolasku kući, Tony i Carmela iz svojih skrovišta uklanjaju novac i oružje. Carmela se uzruja nakon što je Tony upita za njezin nakit, tvrdeći kako nema račune. Nakon što se ona šokira kad je on upita vjenčani prsten, Tony joj dopušta da ga ostavi. Meadow i A.J. promatraju što se događa, a Meadow kaže A.J.-u da izbriše pornografiju sa svojeg računala, jer će je inače naći FBI koji će obavjestiti njihove roditelje. Tonyjeva ekipa poduzima slične mjere opreza: Pussy spaljuje sve svoje papire na roštilju, zajedno sa svojom ženom, a Silvio angažira Christophera i Georgieja Santorellija da pronađu prisluškivače u zahodu Bada Binga.